ROMÂNIA

JUDEŢUL SUCEAVA

**MUNICIPIUL CÂMPULUNG MOLDOVENESC**

##### CONSILIUL LOCAL

##### 

###### **HOTĂRÂREA NR. 96**

###### **din 29 iulie 2021**

**privind aprobarea cumpărării sculpturii**

**intitulată „Pegas”, creaţia sculptorului Ion Maftei**

Consiliul Local al municipiului Câmpulung Moldovenesc, întrunit în şedinţa ordinară din data de 29 iulie 2021;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 19913 din 12.07.2021;

-Raportul de specialitate al Direcţiei economice din cadrul aparatului de specialitate al primarului,  înregistrat la nr. 19915 din 12.07.2021;

-Raportul de specialitate al Compartimentului juridic din cadrul aparatului de specialitate al primarului,  înregistrat la nr. 19916 din 12.07.2021;

-Avizul Comisiei de specialitate a Consiliului Local;

-Hotărârea Consiliului Local al municipiului Câmpulung Moldovenesc nr. 12/28.01.2021 privind însuşirea raportului de evaluare pentru estimarea preţului de piaţă al sculpturii intitulată „Pegas”, creaţia sculptorului Ion Maftei şi numirea comisiei de negociere a preţului de vânzare;

-Procesul-verbal de negociere al preţului de cumpărare, încheiat între Comisia de negociere a preţului şi a condiţiilor de cumpărare a sculpturii intitulată „Pegas”, cu sculptorul Ion Maftei, înregistrat la nr. 19341/06.07.2021;

-Prevederile art. 1650 alin. (1), art. 1652 şi art. 1657 din Legea nr. 287/2009 privind Codul civil, republicată, cu modificările şi completările ulterioare.

În temeiul art. 129 alin. (2) lit. c), alin. (7) lit. d) şi lit. k), art. 139 alin. (1) și art. 140 alin. (1), art. 196 alin. (1) lit. a) din Ordonanța de Urgenţă a Guvernului nr. 57/2019 privind Codul administrativ, cu modificările și completările ulterioare,

### H O T Ă R Ă Ş T E:

**Art.1.**(1)Se aprobă cumpărarea sculpturii intitulată „Pegas”, creaţia sculptorului Ion Maftei, la preţul de 24.500 lei, conform procesului-verbal de negociere înregistrat la nr. 19341 din 06.07.2019.

(2)Suma aferentă cumpărării bunului mobil, prevăzut la alin. (1), este prevăzută în bugetul general al municipiului din anul 2021, la capitolul 67.02. „Cultură, recreere și religie”.

**Art.2.**(1)Se împuterniceşte primarul municipiului Câmpulung Moldovenesc domnul Negură Mihăiță să semneze, în numele Municipiului Câmpulung Moldovenesc, contractul de vânzare pentru statuia prevăzută la art. 1 alin. (1).

(2)Taxele notariale se suportă de către municipiu.

**Art.3.**Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |  |
| --- | --- | --- | --- |
| |  |  |  | | --- | --- | --- | | **PREŞEDINTE DE ŞEDINŢǍ,**  **Alvirescu Ioana - Tatiana** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** | |